Rosannagh MacLennanová

Rosannagh „Rosie“ MacLennanová (* 28. august 1988, Toronto) je kanadská gymnastka, venujúca sa skokom na trampolíne. Pochádza zo športovej rodiny, jej dedko Lorne Patterson bol kanadským reprezentantom v gymnastike, ktorý o účasť na olympiáde prišiel kvôli druhej svetovej vojne.

V roku 2007 vyhrala na majstrovstvách sveta v skokoch na trampolíne súťaž synchrónnych dvojíc spolu s Karen Cockburnovou a v roku 2013 sa stala individuálnou majsterkou sveta. Vyhrala tiež Panamerické hry v rokoch 2011 a 2015. Na olympiáde 2008 obsadila v kvalifikácii tretie miesto, ale vo finále sa umiestnila až siedma. Vyhrala na olympiáde 2012, kde získala jedinú kanadskú zlatú medailu na týchto hrách. Na hrách v roku 2016 bola kanadskou vlajkonosičkou a titul dokázala obhájiť s finálovým skóre 56,465. Stala sa tak prvou olympijskou víťazkou v tejto disciplíne, ktorá svoj úspech obhájila a tiež prvou Kanaďankou, ktorá individuálne získala titul na druhej letnej olympiáde za sebou.

Získala bakalársky titul v odbore telesnej výchovy a zdravia na University of Toronto, kde pokračuje v magisterskom štúdiu.

 Referencie 



 Iné projekty 

 Externé odkazy 
 rosiemaclennan.ca 

Kategória:Osobnosti z Toronta
Kategória:Kanadskí gymnasti
Kategória:Kanadskí olympionici
Kategória:Kanadskí olympijskí víťazi
Kategória:Trampolinisti
Kategória:Olympijskí víťazi v skokoch na trampolíne
Kategória:Gymnasti na Letných olympijských hrách 2008
Kategória:Gymnasti na Letných olympijských hrách 2012
Kategória:Gymnasti na Letných olympijských hrách 2016
Kategória:Absolventi University of Toronto